FODBOLD: Når OB klokken 19.00 løber ind på DS Arena i Hobro, står de stribede ved det, som ligner en skillevej.

Efter seks runder har OB hentet tre sejre og tre nederlag. Det er simpel filosofi for gustne rørhøns, at resultatet i Hobro vil præge omverdenens indtryk af OB's sæsonstart, der på mange måder har været lovende.

Men det hjælper jo ikke, hvis OB skranter i tabellen.

Hobro har kun tabt én af seks kampe og råder over en stærk offensiv med aggressive typer som Sabbi, Kirkevold og Babayan. Samtidig har hjemmeholdet bevaret det fysiske og fighterprægede snit, som har etableret klubben i Superligaen.

Og hjemme i hulen på Amerikavej er Hobro altid en magt, der bæres godt frem af publikum, så der venter givet OB en habil udfordring, hvor man dog kan håbe på, at gæsternes formodentlige fordele i kombinationsspillet kan bære holdet frem til et resultat.

Følg med i live-opdateringen her - fra klokken 19.00,